Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/011 DK/Vestas, Dánsko) /* COM/2013/0703 final */





DÔVODOVÁ SPRÁVA Bod 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[1] umožňuje mobilizáciu Európskeho fondu na prispôsobenie sa globalizácii (EGF) prostredníctvom nástroja flexibility s ročným stropom 500 mil. EUR nad rámec príslušných okruhov finančného rámca. Pravidlá, ktoré sa uplatňujú na finančné príspevky z fondu EGF, sú stanovené v nariadení Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[2]. Dňa 21. decembra 2012 Dánsko predložilo žiadosť EGF/2012/011 DK/Vestas o finančný príspevok z fondu EGF v dôsledku prepúšťania v skupine Vestas v Dánsku. Po dôkladnom preskúmaní tejto žiadosti Komisia dospela v súlade s článkom 10 nariadenia (ES) č. 1927/2006 k záveru, že sú splnené podmienky na poskytnutie finančného príspevku podľa uvedeného nariadenia. ZHRNUTIE ŽIADOSTI A ANALÝZA Základné údaje: || Referenčné č. EGF || EGF/2012/011 Členský štát || Dánsko Článok 2 || a) Hlavný podnik || Skupina Vestas Dodávatelia a nadväzujúci výrobcovia || 0 Referenčné obdobie || 18. 9. 2012 – 18. 12. 2012 Začiatok poskytovania personalizovaných služieb || 1. 3. 2013 Dátum podania žiadosti || 21. 12. 2012 Počet prepustených pracovníkov počas referenčného obdobia || 611 Počet pracovníkov prepustených pred referenčným obdobím a po ňom || 0 Celkový počet oprávnených prepustených pracovníkov || 611 Počet prepustených pracovníkov, ktorí sa pravdepodobne zúčastnia na týchto opatreniach || 611 Výdavky na personalizované služby (v EUR) || 12 151 287 Výdavky na poskytovanie podpory z fondu EGF[3] (v EUR) || 578 000 Výdavky na poskytovanie podpory z fondu EGF (v %) || 4,54 Rozpočet spolu (v EUR) || 12 729 287 Príspevok z fondu EGF (50 %) (v EUR) || 6 364 643 1. Žiadosť bola Komisii predložená 21. decembra 2012 a do 16. júla 2013 bola doplnená o dodatočné informácie. 2. Žiadosť spĺňa podmienky na poskytnutie prostriedkov z EGF stanovené v článku 2 písm. a) nariadenia (ES) č. 1927/2006 a bola predložená v lehote 10 týždňov stanovenej v článku 5 uvedeného nariadenia. Súvislosť medzi prepúšťaním a veľkými štrukturálnymi zmenami v usporiadaní svetového obchodu v dôsledku globalizácie alebo celosvetovej finančnej a hospodárskej krízy 3. V záujme preukázania súvislosti medzi prepúšťaním a významnými zmenami v štruktúre svetového obchodu v dôsledku globalizácie Dánsko tvrdí, že odvetvie výroby veterných turbín v EÚ, ktoré je zahrnuté v divízii 28 NACE Rev. 2 („Výroba strojov a zariadení“) vážne zasiahli zmeny v štruktúre svetového obchodu, čo viedlo k značnému zníženiu podielu EÚ na trhu. Dánsko vysvetľuje, že zatiaľ čo dopyt po veterných turbínach v Európe stagnuje, svetový trh, najmä v Ázii, zaznamenal rýchly vývoj. V roku 2010 bola po prvýkrát vytvorená viac ako polovica dodatočných nových kapacít výroby veternej energie mimo tradičných trhov Európy a Severnej Ameriky. Hybnou silou tohto vývoja bol predovšetkým pokračujúci hospodársky rozmach v Číne, kde bolo postavené každé druhé nové zariadenie na výrobu veternej energie na svete[4]. Čínski výrobcovia veterných turbín, ktorí sa z hľadiska kvality i ceny stávajú konkurencieschopnejšími, ponúkajú riešenia nielen pre svoje vlastné rozpínajúce sa trhy, ale prenikajú aj na európsky trh. V dôsledku dynamického celosvetového rastu tohto odvetvia klesol podiel Európy na celkovej kapacite zo 66 % v roku 2006 na 27,5 % v roku 2012[5]. 4. Dánsko okrem toho tvrdí, že ide o trvalý trend. Dopyt po energii z obnoviteľných zdrojov vrátane veternej energie bude výrazne rásť, dôjde však k presunu trhov. Zatiaľ čo do roku 2006 mala v odvetví veternej energetiky dominantné postavenie Európa a jeho rast v Európe, Ázii a USA bol donedávna vyvážený, už dnes dochádza k prudkému nárastu dopytu po veternej energii v Ázii a Severnej Amerike, zajtra to bude Južná Amerika a dlhodobo aj Afrika. Výroba a servis sa presunú na miesta, kde po nich bude dopyt, a do regiónov s rýchlym hospodárskym rastom. Okrem výrazne nižších nákladov práce nútia európskych výrobcov, aby presunuli výrobu bližšie k najdynamickejším trhom koncového použitia a tak si zaistili konkurencieschopnosť a pozíciu na trhu, aj náklady na prepravu veľkých dielov veterných turbín. V dôsledku toho sa výroba postupne premiestňuje mimo EÚ. 5. Aj skupinu Vestas zasiahol vyššie opísaný trend. Aby si udržala vedúce postavenie na trhu, spoločnosť Vestas začala nedávno uplatňovať novú stratégiu, ktorá sa opiera o zásadu „v regióne pre región“ a jej cieľom je znížiť náklady na výrobu a prepravu, zabezpečiť kratšie vzdialenosti k zákazníkom a na trhy a zvýšiť odolnosť spoločnosti Vestas voči fluktuáciám výmenných kurzov[6]. Následkom procesu globalizácie sa veterné turbíny budú vyrábať tam, kde sú potrebné (už v roku 2011 sa 80 – 90 % turbín vyrábalo regionálne). Okrem toho, kým v minulosti sa väčšina dielov veterných turbín vyrábala v rámci podniku, ich výroba sa bude čoraz viac zadávať externým regionálnym partnerom, v dôsledku čoho spoločnosť Vestas nebude musieť toľko investovať a zníži stav svojich zamestnancov. 6. Ide o tretí prípad žiadosti o mobilizáciu EGF zahŕňajúci skupinu Vestas a štvrtý v odvetví veterných turbín. Argumenty predložené v troch predchádzajúcich prípadoch (EGF/2010/003 DK/Vestas[7], EGF/2010/022 DK/LM Glasfiber[8], EGF/2010/017 DK/Midtjylland Machinery[9]) sú naďalej platné. Dôkaz o počte prepustených pracovníkov a splnenie kritérií článku 2 písm. a) 7. Dánsko predložilo predmetnú žiadosť podľa intervenčných kritérií článku 2 písm. a) nariadenia (ES) č. 1927/2006, v ktorom sa vyžaduje prepustenie najmenej 500 pracovníkov v období štyroch mesiacov v jednom podniku v jednom členskom štáte vrátane pracovníkov prepustených u jeho dodávateľov a nadväzujúcich výrobcov. 8. V žiadosti sa uvádza, že v skupine Vestas bolo počas štvormesačného referenčného obdobia od 18. septembra 2012 do 18. decembra 2012 prepustených 611 pracovníkov. Všetky uvedené údaje o počte prepustených pracovníkov sa vypočítali podľa článku 2 druhého odseku tretej zarážky nariadenia (ES) č. 1927/2006. Komisia dostala potvrdenie vyžadované na základe uvedeného článku, že k tomuto prepúšťaniu skutočne došlo. Vysvetlenie nepredvídateľnej povahy tohto prepúšťania 9. Dánske orgány argumentujú, že prepustenie približne 800 pracovníkov v skupine Vestas v obci Ringkøbing-Skjern v rokoch 2009/2010 bolo nepredvídateľné z dôvodu rýchlej expanzie celosvetového odvetvia veternej energetiky. V januári 2012 spoločnosť Vestas oznámila zámer prepustiť ďalších 1 300 pracovníkov. Do polovice roka 2012 dosiahol počet prepustených pracovníkov spoločnosti Vestas v Dánsku 1 300, z čoho 788 bolo zahrnutých v predchádzajúcom prípade EGF/2012/003 DK/Vestas, ktorý bol Komisii predložený v máji 2012. Dánske orgány teda neočakávali žiadne ďalšie prepúšťanie a boli prekvapené, keď spoločnosť Vestas v septembri 2012 oznámila, že prepustí ďalších 611 pracovníkov. 10. V roku 2009 sa prepúšťanie týkalo prevažne pracovníkov s nízkou kvalifikáciou a pracovníkov bez kvalifikácie a bolo dôsledkom nového celosvetového trendu v štruktúre obchodu spočívajúceho v presúvaní výroby do krajín s nižšími nákladmi práce. Prepúšťanie v skupine Vestas v roku 2012 na druhej strane do veľkej miery zasiahlo vysoko kvalifikovaných, špecializovaných a vzdelaných pracovníkov. Nebolo očakávané, keďže Dánsko výrazne investovalo do výskumu a vývoja v odvetví obnoviteľných zdrojov energie a veternej energetiky. Dánska vláda navyše rokovala o ambicióznej energetickej politike na roky 2012 – 2020, v rámci ktorej plánovala podporiť budovanie ďalších veterných turbín. A napokon, obec Ringkøbing-Skjern uskutočnila rozsiahle investície do zariadení na prepravu veterných vrtúľ spoločnosti Vestas. Očakávalo sa, že v tejto obci sa bude vyrábať nová generácia veterných vrtúľ spoločnosti Vestas. Identifikácia prepúšťajúcich podnikov a pracovníkov, ktorým je pomoc určená 11. Žiadosť sa vzťahuje na 611 prepustených pracovníkov skupiny Vestas, pričom pomoc je určená všetkým z nich. 12. Rozdelenie pracovníkov, ktorým je pomoc určená: Kategória || Počet || Percentuálny podiel Muži || 394 || 64,48 Ženy || 217 || 35,52 Občania EÚ || 596 || 97,55 Pracovníci, ktorí nie sú občanmi EÚ || 15 || 2,45 Od 15 do 24 rokov || 2 || 0,33 Od 25 do 54 rokov || 518 || 84,78 Od 55 do 64 rokov || 88 || 14,40 Nad 64 rokov || 3 || 0,49 13. Rozdelenie podľa kategórií zamestnaní: Kategória || Počet || Percentuálny podiel Riaditelia, výkonní riaditelia Manažéri výroby a prevádzky || 13 || 2,13 Inžinieri vrátane projektových manažérov, vedúci oddelení || 136 || 22,26 Technici v technických vedách || 141 || 23,08 Administratívni pracovníci || 10 || 1,64 Prevádzkoví pracovníci || 36 || 5,89 Kvalifikovaní robotníci v hutníctve, strojárstve a podobní robotníci || 3 || 0,49 Operátori a montéri strojov || 132 || 21,60 Pomocní pracovníci vo výrobe || 140 || 22,91 14. V súlade s článkom 7 nariadenia (ES) č. 1927/2006 Dánsko potvrdilo, že sa uplatňovala a naďalej sa bude uplatňovať politika rovnosti žien a mužov a nediskriminácie počas jednotlivých etáp poskytovania podpory z fondu EGF a najmä v rámci prístupu k nemu. Opis príslušného územia a jeho orgánov a zainteresovaných strán 15. Prepúšťanie sa týka šiestich obcí ležiacich v susediacich regiónoch Midtjylland (Ringkøbing-Skjern, Randers, Favrskov a Aarhus) a Syddanmark (Esbjerg a Varde). Niekoľko pracovníkov bolo prepustených aj v regióne Sjælland a v regióne hlavného mesta Kodaň. Spoločnou črtou všetkých zasiahnutých obcí je rýchly nárast nezamestnanosti (predovšetkým dlhodobej) s priemerným čistým zvýšením o viac ako 3 body[10] a prudký pokles počtu voľných pracovných miest (najmä v priemysle a vo výrobe). 16. Obec Ringkøbing-Skjern investovala do infraštruktúry pre spoločnosť Vestas a odvetvie veternej energetiky značné prostriedky. Medzi ďalšie významné odvetvia z hľadiska zamestnanosti patrí cestovný ruch, poľnohospodárstvo, stavebníctvo a služby vo verejnom záujme. Hlavnou zainteresovanou stranou je obec Ringkøbing-Skjern. Jej úlohou je podporovať nezamestnaných pri hľadaní nového zamestnania, čo zahŕňa zabezpečovanie činností zameraných na zvyšovanie kvalifikácie pracovníkov, posilnenie ich schopnosti hľadať si zamestnanie a pomoc pri stanovovaní cieľov. Ďalšími zainteresovanými stranami sú: obce Varde, Esbjerg, Favrskow, Randers, Aarhus, Roskilde a Kodaň; odborové organizácie, fondy poistenia v nezamestnanosti (A-kasser), zástupcovia zamestnávateľov, regióny Midtjylland, Syddanmark, Sjælland a región hlavného mesta; regionálne rady pre zamestnanosť; ministerstvo práce, ministerstvo pre podnikanie a rast; miestne podniky. Očakávané účinky prepúšťania na miestnu, regionálnu alebo celoštátnu zamestnanosť 17. Po rozsiahlom kolektívnom prepúšťaní v rokoch 2009/2010 a od februára do septembra 2012, ktoré zasiahlo približne 2 000 zamestnancov spoločnosti Vestas v obci Ringkøbing-Skjern a okolitých obciach, predstavuje nová vlna prepúšťania pre zasiahnuté obce veľký problém. Približne 50 % prepustených pracovníkov má vyššie vzdelanie; zvyšných 50 % má úplnú alebo čiastočnú kvalifikáciu. 18. Pritiahnutie takého inovatívneho podniku ako spoločnosť Vestas, ktorá poskytovala množstvo vysokokvalifikovaných a vysokokvalitných pracovných miest v priemyselnom sektore, bolo pre dotknuté obce veľkým úspechom. Strata týchto pracovných miest spôsobila týmto regiónom ťažkosti. Všetky dotknuté obce uviedli, že pre vzdelaných inžinierov a odborníkov nie sú voľné žiadne vhodné pracovné miesta, takže sa budú musieť za prácou presťahovať inam, čo ešte viac sťaží prilákanie nových podnikov. Pracovných príležitostí v priemysle je pre pracovníkov s úplnou a čiastočnou kvalifikáciou málo, keďže počet pracovných miest v priemysle v Dánsku od roku 2008 rapídne klesá v dôsledku globalizácie. Spolu s kvalitnými pracovnými miestami v priemysle zmiznú aj ďalšie lokálne pracovné miesta v sektore služieb a infraštruktúra. 19. K prepúšťaniu došlo v čase prudkého nárastu nezamestnanosti. V roku 2012 bolo v regióne Syddanmark nezamestnaných 34 804 a v regióne Midjylland 32 571 ľudí (pre porovnanie, v roku 2008 to bolo 14 030, resp. 13 132)[11]. Koordinovaný balík personalizovaných služieb, ktorý sa má financovať, a rozpis predpokladaných nákladov naň vrátane jeho doplnenia o opatrenia financované zo štrukturálnych fondov 20. Vo vzťahu k prípadu EGF/2012/003 DK/Vestas Dánsko navrhuje na podporu prepustených pracovníkov balík opatrení, ktoré sú v súlade so stratégiou Európa 2020 na podporu inteligentného, udržateľného a inkluzívneho rastu. V rámci balíka sa bude ponúkať individuálne prispôsobená, cielená, flexibilná a inovatívna pomoc s cieľom pripraviť prepustených pracovníkov na nové pracovné miesta v oblastiach budúceho rastu: – Poradenstvo, mentoring a koučing: predpokladá sa, že v priebehu projektu toto opatrenie využijú všetci pracovníci, ktorým je pomoc určená. Cieľom opatrenia je podporiť pracovníkov pri stanovovaní svojich potrieb, riadení svojho vzdelávania a voľbe správnych balíkov na zvyšovanie kvalifikácie, aby čo najviac využili svoj potenciál a rozvíjali svoje osobné, sociálne a profesionálne zručnosti. Celkovým cieľom je preveriť a zmapovať spôsobilosti účastníkov, poskytovať individuálne poradenstvo, udržiavať motiváciu v priebehu celého projektu neustálym koučingom, vypracovať a identifikovať najlepšie postupy a komunikovať s poskytovateľmi odbornej prípravy a podnikmi. Opatrenie sa začne podrobným informačným stretnutím, po ktorom budú nasledovať individuálne poradenské stretnutia, počas ktorých sa preveria a zmapujú spôsobilosti účastníkov. Tento proces sa bude neustále monitorovať prostredníctvom dotazníkov a rozhovorov, aby bolo možné posúdiť jeho vplyv. – Balíky cielených školení na mieru: tieto balíky budú k dispozícii všetkým pracovníkom v cieľovej skupine. Keďže si však niektorí z prepustených pracovníkov po procese koučingu pravdepodobne nájdu nové zamestnanie, odhaduje sa, že na tomto opatrení sa zúčastní len okolo 500 pracovníkov. Balíky školení navrhnuté projektovým tímom v spolupráci s prepustenými pracovníkmi, ktoré budú poskytovať vzdelávacie inštitúcie v celom Dánsku, zahŕňajú: – a) kurzy medzikultúrnych spôsobilostí (jednodňové semináre zamerané na to, aby si účastníci uvedomili, že v globalizovanom prostredí je potrebné nadobudnúť medzikultúrne zručnosti); – b) jazykové kurzy (vrátane podnikateľských zručností v angličtine, jazyka rokovaní, diskusií a prezentácií; odbornej terminológie, možnosti vytvárať balíky jazykových školení prispôsobené konkrétnym potrebám); – c) podnikateľská príprava (úvodný podnikateľský seminár s cieľom motivovať účastníkov k samostatnej zárobkovej činnosti alebo založeniu vlastného podniku; účastníci sa naučia, ako vypracovať podnikateľský plán a dostanú informácie o právnych a daňových otázkach vrátane DPH, predaji a marketingu, elektronickom obchode); – d) štandardné kurzy a programy odbornej prípravy (všetci účastníci budú mať možnosť zapísať sa na kurzy a programy odbornej prípravy podľa vlastného výberu). – Príspevky na podnikanie: do výšky 25 000 EUR na začínajúci podnik sa po dôkladnom preverení poskytnú 40 osobám, ktoré sa zúčastnia na kurzoch podnikania a vypracujú solídny podnikateľský plán. Podnikateľské plány sa budú posudzovať na základe kritérií tvorivosti, inovácie a udržateľnosti. Všetci príjemcovia sa budú musieť pravidelne zúčastňovať na monitorovacích stretnutiach a na záver projektu financovaného z EGF budú musieť vypracovať správu o aktuálnom stave. Pokrok začínajúcich podnikov sa bude dôsledne monitorovať. – Opatrenia pre vekovú kategóriu 55+ s osobitným mentoringom a podporou pri zmene zamestnania: približne 80 ľuďom v cieľovej vekovej skupine 55 rokov a viac sa poskytne osobitný mentoring, koučing a poradenstvo a vynaloží sa osobitné úsilie nájsť im iné zamestnanie. Keďže môžu byť vzhľadom na svoj vek potenciálne znevýhodnení, úrady práce a spolupracujúci partneri im ponúknu stáže vo vybraných podnikoch, ktoré by im mohli po skončení stáže ponúknuť zamestnanie. Ľuďom umiestneným v týchto podnikoch sa navrhne intenzívny mentoring a poradenstvo. V prípade potreby sa poskytne aj osobitná podpora a odborná príprava na pomoc začínajúcim podnikateľom. – Diéty vo výške 109 EUR na pracovníka za každý deň účasti na aktívnych opatreniach trhu práce, pričom sa predpokladá v priemere 95 dní účasti na pracovníka (10 400 EUR). 21. Výdavky na čerpanie prostriedkov z EGF, ktoré sú uvedené v žiadosti podľa článku 3 nariadenia (ES) č. 1927/2006, sa vzťahujú na prípravné, riadiace a kontrolné činnosti, ako aj na informácie a propagáciu. Obec Ringkøbing-Skjern a administratívny projektový tím zahŕňajúci všetky dotknuté obce použijú na propagáciu a komunikáciu príspevku z EGF viacero nástrojov. Na portáloch jednotlivých obcí budú zriadené webové stránky. Budú sa vydávať pravidelné tlačové správy a bulletiny a konať tlačové konferencie. Uskutoční sa záverečný hodnotiaci workshop, na ktorom sa zúčastnia všetci účastníci projektu a zainteresované strany. K dispozícii budú propagačné materiály. 22. Personalizované služby, ktoré predložili dánske orgány, sú aktívnymi opatreniami trhu práce v rámci oprávnených činností vymedzených v článku 3 nariadenia (ES) č. 1927/2006. Dánske orgány odhadujú celkové náklady na 12 729 287 EUR, z čoho výdavky na personalizované služby predstavujú 12 151 287 EUR a výdavky na poskytovanie podpory z EGF 578 000 EUR (4,54 % z celkovej sumy). Celkový požadovaný príspevok z EGF je 6 364 643 EUR (50 % celkových nákladov). Opatrenia || Odhadovaný počet pracovníkov, ktorým je pomoc určená || Odhadované náklady na príslušného pracovníka (EUR) || Celkové náklady (fond EGF a spolufinancovanie zo strany členského štátu) (v EUR) Personalizované služby (článok 3 prvý odsek nariadenia (ES) č. 1927/2006) Poradenstvo, mentoring a koučing || 611 || 1 500 || 916 500 Balíky individuálne prispôsobených cielených školení || 500 || 7 500 || 3 750 000 Príspevky na podnikanie || 40 || 25 000 || 1 000 000 Opatrenia pre vekovú kategóriu 55+ s osobitným mentoringom a podporou pri zmene zamestnania || 80 || 1 500 || 120 000 Diéty || 611 || 10 417 || 6 364 787 Medzisúčet – personalizované služby || || 12 151 287 Výdavky na poskytovanie podpory z fondu EGF (článok 3 tretí odsek nariadenia (ES) č. 1927/2006) Prípravné činnosti || || 28 000 Riadenie || || 220 000 Informácie a propagácia || || 80 000 Kontrolné činnosti || || 250 000 Medzisúčet – výdavky na poskytovanie podpory z fondu EGF || || 578 000 Celkové odhadované náklady || || 12 729 287 Príspevok z fondu EGF (50 % celkových nákladov) || || 6 364 643 23. Dánsko potvrdzuje, že opísané opatrenia dopĺňajú činnosti financované zo štrukturálnych fondov a že bude predchádzať akémukoľvek dvojitému financovaniu. Dátum(-y), od ktorého(-ých) sa začali alebo sa plánujú začať poskytovať personalizované služby pre príslušných pracovníkov 24. Dánsko začalo príslušným pracovníkom poskytovať personalizované služby zahrnuté do koordinovaného balíka navrhnutého na spolufinancovanie z fondu EGF 1. marca 2013. Tento dátum preto predstavuje začiatok obdobia oprávnenosti pre každú pomoc, ktorú možno poskytnúť z fondu EGF. Postupy konzultácií so sociálnymi partnermi 25. V rámci prípravy žiadosti o pomoc z fondu EGF prebehli konzultácie so sociálnymi partnermi. Úrady práce obcí Ringkøbing-Skjern, Aarhus, Randers, Favrskov a Varde viedli konzultácie so svojimi miestnymi a regionálnymi výbormi pre zamestnanosť (LBR a RBR), v ktorých majú zastúpenie všetci hlavní sociálni partneri vrátane odborových organizácií (LO) a zástupcov dánskych zamestnávateľov (DA). Sociálni partneri sa o aktuálnom stave veci priebežne informujú v rámci výborov pre zamestnanosť v obci Ringkøbing-Skjern a v spolupracujúcich obciach. Zamestnávateľský región Midjylland, ktorý má na starosti komunikáciu so všetkými relevantnými sociálnymi partnermi, má zastúpenie v rade vymenovanej pre tento prípad. 26. Dánske orgány potvrdili, že požiadavky stanovené vo vnútroštátnych právnych predpisoch a v právnych predpisoch EÚ, ktoré sa týkajú hromadného prepúšťania, boli splnené. Informácie o činnostiach, ktoré sú povinné podľa vnútroštátnych právnych predpisov alebo kolektívnych zmlúv 27. Pokiaľ ide o kritériá uvedené v článku 6 nariadenia (ES) č. 1927/2006, dánske orgány vo svojej žiadosti: · potvrdili, že finančný príspevok z fondu EGF nenahrádza opatrenia, za ktoré sú zodpovedné spoločnosti na základe vnútroštátnych právnych predpisov alebo kolektívnych zmlúv, · preukázali, že týmito opatreniami sa poskytuje podpora jednotlivým pracovníkom a nemajú sa použiť na reštrukturalizáciu spoločností alebo sektorov, · potvrdili, že na uvedené oprávnené činnosti sa neprijíma pomoc z iných finančných nástrojov EÚ. Systémy riadenia a kontroly 28. Dánsko oznámilo Komisii, že finančný príspevok budú spravovať a kontrolovať rovnaké orgány ako Európsky sociálny fond, ktorého riadiacim orgánom je tiež dánsky úrad pre podnikanie. Certifikačným orgánom bude iné oddelenie toho istého úradu. Orgánom auditu bude „EU Controllerfunction“ v rámci dánskeho úradu pre podnikanie. Financovanie 29. Na základe žiadosti Dánska je navrhovaný príspevok z fondu EGF na koordinovaný balík personalizovaných služieb (vrátane výdavkov na poskytnutie podpory z EGF) 6 364 643 EUR, čo predstavuje 50 % celkových nákladov. Výška prostriedkov, ktoré Komisia v rámci fondu navrhuje vyčleniť, vychádza z informácií poskytnutých Dánskom. 30. Vzhľadom na maximálnu možnú výšku finančného príspevku z fondu EGF podľa článku 10 ods. 1 nariadenia (ES) č. 1927/2006, ako aj vzhľadom na rozsah prerozdelenia rozpočtových prostriedkov, Komisia navrhuje uvoľniť z fondu EGF celkovú uvedenú sumu, ktorá sa vyčlení v rámci okruhu 1a finančného rámca. 31. Pri tejto navrhnutej výške finančného príspevku zostane viac ako 25 % maximálnej ročnej sumy vyčlenenej pre EGF k dispozícii na pridelenie počas posledných štyroch mesiacov roka, ako sa vyžaduje v článku 12 ods. 6 nariadenia (ES) č. 1927/2006. 32. Komisia predložením tohto návrhu na mobilizáciu fondu EGF začína zjednodušený postup trialógu v súlade s bodom 28 medziinštitucionálnej dohody zo 17. mája 2006, aby sa v rámci obidvoch zložiek rozpočtového orgánu dosiahla dohoda o potrebe použiť fond EGF a o požadovanej sume. Komisia vyzýva tú z dvoch zložiek rozpočtového orgánu, ktorá na príslušnej politickej úrovni dosiahne dohodu o návrhu na mobilizáciu ako prvá, aby o svojich zámeroch informovala druhú zložku rozpočtového orgánu a Komisiu. V prípade nesúhlasu jednej z dvoch zložiek rozpočtového orgánu sa zvolá oficiálne zasadnutie trialógu. 33. Komisia predkladá samostatne žiadosť o prevod s cieľom zahrnúť do rozpočtu na rok 2013 osobitné viazané rozpočtové prostriedky v súlade s bodom 28 medziinštitucionálnej dohody zo 17. mája 2006. Zdroj platobných rozpočtových prostriedkov 34. Na úhradu sumy 6 364 643 EUR potrebnej v súvislosti s touto žiadosťou sa použijú prostriedky z rozpočtového riadku EGF. Návrh ROZHODNUTIE EURÓPSKEHO PARLAMENTU A RADY o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2012/011 DK/Vestas, Dánsko) EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[12], a najmä na jej bod 28, so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii[13], a najmä na jeho článok 12 ods. 3, so zreteľom na návrh Európskej komisie[14], keďže: (1) Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých zmien v štruktúre svetového obchodu spôsobených globalizáciou a pomôcť im pri opätovnom začleňovaní do trhu práce. (2) Medziinštitucionálna dohoda zo 17. mája 2006 umožňuje mobilizáciu fondu EGF v rámci ročného stropu vo výške 500 miliónov EUR. (3) Dánsko podalo 21. decembra 2012 žiadosť o mobilizáciu EGF v súvislosti s prepúšťaním v skupine Vestas a do 16. júla 2013 ju dopĺňalo o dodatočné informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje mobilizovať sumu 6 364 643 EUR. (4) EGF by sa preto mal použiť na účely poskytnutia finančného príspevku v súvislosti so žiadosťou Dánska, PRIJALI TOTO ROZHODNUTIE: Článok 1 V rámci všeobecného rozpočtu Európskej únie na rozpočtový rok 2013 sa mobilizuje Európsky fond na prispôsobenie sa globalizácii (EGF) s cieľom poskytnúť sumu 6 364 643 EUR vo forme viazaných a platobných rozpočtových prostriedkov. Článok 2 Toto rozhodnutie sa uverejní v Úradnom vestníku Európskej únie. V Bruseli Za Európsky parlament Za Radu predseda predseda [1] Ú. v. EÚ C 139, 14.6.2006, s. 1. [2] Ú. v. EÚ L 406, 30.12.2006, s. 1. [3] V súlade s článkom 3 tretím odsekom nariadenia (ES) č. 1927/2006. [4] „World Wind Energy Association“ (Svetové združenie pre veternú energiu), World Wind Energy Report (Svetová správa o veternej energii) 2010, Bonn, apríl 2011. http://www.wwindea.org/home/images/stories/pdfs/worldwindenergyreport2010_s.pdf. [5] „Svetové združenie pre veternú energiu“, Výročná správa Svetového združenia pre veternú energiu za rok 2012, Bonn, máj 2013. http://www.wwindea.org/webimages/WorldWindEnergyReport2012_final.pdf. [6] Výročná správa spoločnosti Vestas za rok 2011. [7] COM(2012) 502 final. [8] KOM(2011) 258 v konečnom znení. [9] KOM(2011) 421 v konečnom znení. [10] Danmarks Statistik, www.statistikbanken.dk/AUP02. [11] www.dst.dk. [12] Ú. v. EÚ C 139, 14.6.2006, s. 1. [13] Ú. v. EÚ L 406, 30.12.2006, s. 1. [14] Ú. v. EÚ C [...], [...], s. [...].